elektron tijorat platformasi - Guruh talabasi Normetova Mehribonning “Elektron biznes texnologiyalari” fanidan

|
Guruh talabasi Normetova Mehribonning “Elektron biznes texnologiyalari” fanidan
|
bet | 3/5 | Sana | 09.01.2024 | Hajmi | 34,72 Kb. | | #133444 |
Bog'liq Elektron tijorat shakllari 20.12 (2)elektron tijorat platformasi — elektron tijorat subyektlariga elektron bitimlarni amalga oshirish, tanlovlar yoki auksionlarni tashkil etish va o‘tkazish hamda ishtirokchilarga masofadan turib (shaxsan ishtirok etmasdan) elektron operatsiyalarni amalga oshirish imkonini berish uchun mo‘ljallangan Internet jahon axborot tarmog‘idagi axborot tizimi;
elektron tijorat platformasi operatori — elektron tijorat ishtirokchilariga buyurtma berish yoki yetkazib berish tartib-taomillarini tashkil etish va o‘tkazish, elektron tijorat platformasiga e’lonlarni, buyurtmalarni va ularning yakunlari to‘g‘risidagi boshqa axborotni joylashtirish bilan bog‘liq xizmatlar ko‘rsatuvchi maxsus vakolatli yuridik shaxs;
tashkil etilgan savdolar — belgilangan qoidalarga muvofiq muntazam ravishda elektron tijorat platformasida amalga oshiriladigan savdo;
raqamli ekotizim — ko‘p sonli axborot xizmatlari, biznes jarayonlari va ishtirokchilarni birlashtirgan raqamli muhit, ularning munosabatlari hamkorlik va raqobat tamoyillariga asoslanadi;
raqamli ekotizim operatori — O‘zbekiston Respublikasi Investitsiyalar va tashqi savdo vazirligi huzuridagi Raqamli transformatsiya markazi;
eskrou tizimi — xaridorning (iste’molchining, buyurtmachining) shartlari to‘liq qondirilmaguncha biznes-operatorning, shu jumladan elektron tijorat platformasi yoki raqamli ekotizim operatorining axborot tizimida elektron shartnomalarni amalga oshirishda pulni ushlab qolish, pulni deponentlash tizimi.
Elektron tijoratni tashkil etish tartibi
1. Axborot vositachilarining axborot tizimlaridan foydalangan holda sodir etiladigan bitimlar raqobatli yoki raqobatsiz shakllarda tuzilishi mumkin.
2. Elektron tijoratni tashkil etishning shakllari bitimlar tuzishning raqobatli shakllari deb e’tirof etiladi, bunda axborot vositachisining axborot tizimi quyidagi shart-sharoitlarni ta’minlaydi:
elektron tijoratning ikkitadan kam bo‘lmagan ishtirokchilari tomonidan ofertani akseptlash imkoniyati;
oferent uchun shartnomani bajarishning eng yaxshi shartlarini taklif qilgan shaxs bilan shartnoma tuzish.
Qayd etilgan talablarga rioya qilingan taqdirda bitim sodir etilgan deb e’tirof qilinadi.
Bitimlarni raqobatli shakllarda sodir etishda ofertani qabul qilgan shaxs tomonidan, uni qabul qilish uchun belgilangan muddatda, unda ko‘rsatilgan shartnoma shartlarini bajarish bo‘yicha xatti-harakatlarni (tovarlarni yuklab jo‘natish, xizmatlar ko‘rsatish, ishlarni bajarish, tegishli summani to‘lash va hokazolarni) sodir etish aksept hisoblanmaydi.
3. Elektron tijoratning raqobatli shakllaridan foydalanishda shartnoma narxi salohiyatli ishtirokchilarning raqobatli takliflarini taqqoslash va ular orasidan oferent uchun eng yaxshi bo‘lgan taklifni tanlab olish yo‘li bilan aniqlanadi.
4. Elektron tijoratning raqobatli shakllaridan foydalangan holda tuzilgan shartnomaning narxi, oferta joylashtirilgan paytdan e’tiboran 24 soatdan kam bo‘lmagan vaqt mobaynida ikki va undan ortiq salohiyatli ishtirokchilarga raqobatli takliflarni erkin ravishda topshirish imkoniyati berilgan taqdirda bozor narxi deb e’tirof etiladi.
5. Elektron tijoratning raqobatsiz shakllaridan foydalanishda oferent tomonidan bitim axborot tizimida joylashtirilgan ofertaga, uning taklifiga, ofertani akseptlash yo‘li bilan qabul qilish orqali javob qaytargan har qanday shaxs bilan tuziladi.
6. Elektron tijoratning raqobatsiz shakllaridan foydalanishda shartnoma narxi ofertada ko‘rsatilgan darajada belgilanadi.
7. Axborot tizimi bitimning avtomatik tarzda ro‘yxatdan o‘tkazilishini nazarda tutishi shart.
8. Axborot vositachisiga quyidagilarni ro‘yxatdan o‘tkazishiga yo‘l qo‘yilmaydi:
raqobatli shakllardan foydalangan holda axborot tizimida sodir etilgan bitim natijalariga ko‘ra tuzilgan shartnomaga o‘zgartirishlar va qo‘shimchalar;
o‘zining axborot tizimidan tashqarida sodir etilgan bitimlar;
qonun hujjatlariga muvofiq majburiy tarzda davlat ro‘yxatidan o‘tkaziladigan va (yoki) notarial tarzda tasdiqlanadigan bitimlar.
9. Elektron tijorat axborot vositachisida qabul qilingan tartib- taomillariga muvofiq tasdiqlangan axborot vositachisining qoidalariga muvofiq amalga oshiriladi.
10. Axborot vositachisining qoidalari oldindan belgilangan bo‘lishi, elektron tijoratning barcha ishtirokchilari uchun bir xil bo‘lishi va majburiy tarzda quyidagilardan iborat bo‘lishi kerak:
axborot vositachisining huquqlari va majburiyatlari;
elektron tijorat ishtirokchilariga nisbatan talablar, ularga bitimlarni sodir etishga ruxsat berish tartibi, ularning huquqlari va majburiyatlari;
elektron tijorat ishtirokchisini ro‘yxatdan o‘tkazish va identifikatsiya qilish tartibi;
elektron tijoratni tashkil etish, bitimlar tuzish, shartnomalarni rasmiylashtirish va ro‘yxatdan o‘tkazish tartibi;
axborot vositachisining axborot tizimida bitimlarni sodir etish natijalari bo‘yicha narxlarni shakllantirish tartibi;
tuzilgan shartnomalar bo‘yicha majburiyatlarni bajarish, hisob-kitoblarni (tovar uchun va uni yetkazib berganlik uchun to‘lovni) tashkil etish tartibi;
sodir etilgan bitimlar, elektron tijorat ishtirokchilarining xizmat va tijorat sirlarini himoya qilish bo‘yicha choralar haqidagi axborotni oshkor qilish tartibi;
axborot vositachisining qoidalarini buzganlik uchun javobgarlik haqidagi qoidalar;
elektron tijorat ishtirokchilarining manfaatlarini himoya qilish bo‘yicha choralar va ularni buzganlik uchun axborot vositachisining javobgarligi;
axborot vositachisining elektron tijorat ishtirokchisining shaxsiy ma’lumotlaridan foydalanishning yo‘l qo‘yiladigan maqsadlari va shartlari, shuningdek ularni buzganlik uchun javobgarlik choralari;
axborot vositachisining axborot tizimidan foydalangan holda amalga oshiriladigan elektron tijorat jarayonida paydo bo‘ladigan nizolar va kelishmovchiliklarni ko‘rib chiqish tartibi.
Axborot vositachisining qoidalari quyidagilarni ham o‘z ichiga olishi mumkin:
elektron tijoratda ishtirok etish bo‘yicha elektron tijorat ishtirokchilariga xizmatlar ko‘rsatuvchi agentlarni akkreditatsiyadan o‘tkazish tartibi, ularga qo‘yiladigan talablar majmui;
agentlarning huquqlari va majburiyatlari;
axborot vositachisi tomonidan uning axborot tizimidan foydalangan holda sodir etilgan bitimlarni bajarish kafolatlarini berish tartibi va shartlari;
qonun hujjatlariga muvofiq boshqa qoidalar.
11. Axborot tizimida tuzilgan bitim bo‘yicha huquqlar va majburiyatlar taraflarda bitim axborot tizimida elektron ro‘yxatdan o‘tkazilgandan keyin paydo bo‘ladi, agar qonun hujjatlarida boshqacha hol nazarda tutilmagan bo‘lsa.
|
| |